**ПРОЕКТИ И ПРЕЗЕНТАЦИИ ПО ИЗОБРАЗИТЕЛНО ИЗКУСТВО**

**ЗА УЧЕНИЦИТЕ ОТ 5, 6 И 7 КЛАС**

**5 КЛАС**

***Задача*:**

Да се работи по проект, свързан с изучения материал по история на изкуството. Да се представи след приключване на дистанционното обучение. Всеки ученик си избира една от посочените теми.

*Теми за проектите:*

1. Архитектура на древногръцките храмове /Класика, Късна класика, Елинизъм/;
2. Древногръцка скулптура /Класика, Късна класика, Елинизъм/;
3. Изкуството на етруските /архитектура, стенописи, приложно изкуство/;
4. Скулптурата през времето на Римската република и Римската империя;
5. Архитектура от времето на Римската република и Римската империя: обществени сгради, улици, площади;
6. Архитектура от времето на Римската република и Римската империя: частни жилища, извънградски вили /в Помпей/ и дворци;
7. Стенописи в град Помпей /в кои вили са открити, какво изобразяват, с какви бои са нарисувани, има ли различни стилове/.

Изисквания и пояснения към проектите:

1. Проектите могат да бъдат представени като:
2. Завършено табло /най-много от два цели картона за един проект/, оформено с принтирани снимки с красиво написан само текст /за учениците които разполагат с необходимата техника у дома/;
3. Добре оформена папка А4 със снимки и текст;
4. Информация може да се издирва отвсякъде: книги /енциклопедии/, учебници, интернет, но е задължително да се посочи източника /например: „снимките са от учебника по „История и цивилизация“ – издателство…/;
5. В едно табло, или папка трябва да има най-малко 6 снимки и най-малко 4 страници текст по темата;
6. За справки и ориентиране може да се използва плана към урока.

Проектът задължително трябва да съдържа информация и снимков материал на творби извън плана /да се събере допълнителна информация/.

Необходимо е под всяка творба да се напише името икласа на ученика.

*Време за изпълнение – 24.04.2020 г.*

**6 КЛАС**

***Задача*:**

Да се работи по проект, свързан с изучения материал по история на изкуството. Проектът може да бъде представен под формата на табло /съставено от един или два цели свързани картона /или компютърна презентация/ от 15 – 20 слайда/. Учениците работят индивидуално. Всеки ученик си избира една от посочените теми.

Теми за проектите:

1. Италиански ренесанс /дученто, треченто, куатроченто/;
2. Леонардо да Винчи – живот и творческа дейност /не само в изкуството/;
3. Микеланджело Буонароти – кратка биография, скулптори, стенописи, архитектура;
4. Рафаело Санти – кратка биография, стенописи, кавалетни /преносими/ картини, архитектура;
5. Северноевропейски Ренесанс: Робер Кампен, братята Хуберт и Ян Ван Ейк, Хуго Ван дер Хус, Рогир Ван дер Дейден, Йеронимос Бош, Питер Брьогел – Стария.

Изисквания и пояснения към проектите:

1. Проектите трябва да съдържат текстови и снимков материал. Например, ако е табло, към картона се залепят снимки /репродукции/ на картини, статии или архитектурни обекти. Текстът се изписва красиво или се залепя.
2. Информация може да се търси навсякъде: книги /енциклопедии/, учебници, интернет…, но задължително се посочва в скоби източника /например сайт или учебник – издателство/;
3. За справка може да се използва плана към урока, но е важно проекта да съдържа допълнителна информация, която я няма в плана.

Проектът задължително трябва да съдържа информация и снимков материал на творби извън плана /да се събере допълнителна информация/.

Необходимо е под всяка творба да се напише името икласа на ученика.

*Време за изпълнение – 24.04.2020 г.*

**7 КЛАС**

***Задача:***

Да се работи по проект, свързан с изучения материал по история на изкуството. Проектът може да бъде представен под формата на табло /съставено от два слепени цели картона или компютърна презентация /от 15 – 20 слайда. Учениците работят по една от посочените теми.

Теми за проектите:

1. Импресионизъм – Едуард Мане, Едгар Дега, Клод Моне, Огюст Реноар, Огюст Роден.
2. Пост – импресионизъм – Винсент Ван Гог, Пол Гоген, Пол Сезан, Тулуз Лортек, Жорж Сьора.

Изисквания и пояснения към проектите:

1. Да съдържат текстови и снимков материал по избраната тема /на едно табло съставено от два слепени цели картона да има 12 снимки на картини или статии, кратки биографии на художниците /за учениците които разполагат с необходимата техника у дома/;
2. Може да се използва информация от всякъде: книги с репродукции, списанияиннтернет…, но трябва да се посочи в скоби източника /книга – издателство, сайт/.
3. За справки да се използва плана на урока, но той не е пълен.

Проектът задължително трябва да съдържа информация и снимков материал на творби извън плана /да се събере допълнителна информация/.

Необходимо е под всяка творба да се напише името икласа на ученика.

*Време за изпълнение – 24.04.2020 г.*